Source: https://eskuvoclassic.hu/sokkal-tobb-mint-eskuvoi-helyszin-lepj-be-a-le-til-kuria-paratlan-vilagaba/
Timestamp: 2020-07-02 15:58:53+00:00

Document:
Sokkal több, mint esküvői helyszín – Lépj be a Le Til Kúria páratlan világába | Esküvő Classic
18+osztás
Az esküvőszervezés egyik legfontosabb lépése a tökéletes helyszín megtalálása. A párok többsége olyan színteret keres élete egyik legszebb napjához, mely a természet szépségét és a modern igények megvalósulásának lehetőségét hozza egy tető alá. A meghittség, pompa és luxus érintésével életre keltett Le Til Kúria és az őt körülölelő zöld övezet varázsa, exkluzív csomagajánlatokkal és teljes körű szolgáltatásokkal válik igazán emlékezetes esküvői helyszínné.
Vidéki idill, fényűző pompa és luxus, romantikus kültéri kápolna, modern elegancia és hipszteri játékosság egyaránt jellemzik a mesés Le Túl Kúria monumentális épületének és varázslatos kertjének egyedi miliőjét, ahol az esküvőd épp olyan különleges lesz, mint amilyenről mindig is álmodtál.
Esküvőszervezés Le Til módra
Fotók: Bella Rose Photography
A csodaszép helyszín mellett a Kúria csapata már az első találkozástól kezdve segít, hogy esküvőtök pont úgy váljon valóra, ahogyan azt Ti elképzeltétek. A tökéletes esküvő jegyében ajánlatuk extra költségek nélkül tartalmazza a teljes körű esküvőszervező-szolgáltatás biztosítását, így egész biztosan könnyed és stresszmentes készülődés vár rátok.
Több éves tapasztalatuknak köszönhetően számos kapcsolódó területen tudják a legkiválóbb szakembereket bevonni, érintve többek között a polgári szertartás varázslatos megvalósítását, a romantikus kápolna dekorálásától a meseszép székek és ülőhelyek kialakításán át egészen a szertartás hangosításáig.
Teljes körű esküvői dekoráció
Bár a Le Til Kúria már önmagában egy hamisítatlan ékkő Biri szívében, a megfelelő köntösbe öltöztetve, ha lehet, még csodálatosabbá válik. Élővirág-dekoráció terén a Kúria egyik megálmodója, Szálku István (Szálku István Floral Design) mellett biztosan a legjobb kezekben lesztek, hiszen enteriőr stylistként és virágkötőként csodálatos érzékkel valósítja meg a legkülönlegesebb elképzeléseket is.
Az esküvői dekoráció tematikájának kialakítása, a Kúriát körülölelő zöld lankák között megbújó romantikus kültéri kápolna díszítése, a bálterem hangulatának megálmodása, az asztali dekorációk megvalósítása és minden apró részlet összehangolása alapszolgáltatás a Le Til Kúriánál, melyeket az ár automatikusan tartalmaz.
Ezen felül kérhettek olyan nem mindennapi extra szolgáltatásokat is, mint a kültéri szertartás sziromszórással vagy sziromágyúval, galamb- vagy pillangóreptetéssel, de lehetőség van éjszakai szertartás megvalósítására is, amit romantikus óriás-csillagszórók, mesés fények, pislákoló gyertyák vagy egyedi tűz show tesz felejthetetlenné.
Ínycsiklandó esküvői menüsor
Nem kérdés, hogy a tökéletes lagzi egyik fontos alappillére a kifogástalan menüsor, mely összeállítását – a vendégváró falatoktól a vacsorán át egészen az éjféli menüig, – s a teljes felszolgáló személyzet biztosítását szintén tartalmazza a Le Til Kúria exkluzív ajánlata.
A modern gasztronómiai élményeket kedvelő fiatalok és családok számára ideális választás lehet az ’Aktualetil’ névre keresztelt menüsor, mely tengernyi ételkülönlegesség között olyan isteni fogásokat tartalmaz, mint a vendégváró falatként felszolgált libamáj zserbó étcsokoládé mousse-szal, a vacsora részeként kérhető fokhagymás-fehérboros kagylóragu vagy az éjféli menüvel érkező mennyei vadpörkölt.
A hagyományos ízeket kedvelő párok számára pedig a ’Hungarikúria’ menüsor kínál kulináris élvezetet, melyben olyan klasszikus finomságok kaptak helyet, mint az előételként felszolgált magyaros, vegyes ízelítő, az örök klasszikus tatár beefsteak isteni házi bagettel, vagy az elmaradhatatlan újházi tyúkhúsleves házi csigatésztával.
Természetesen mindkét esetben kiemelt figyelemben részesülnek az egyedi igényekkel érkező vendégek: vegetáriánus, vegán, illetve mentes ételeket fogyasztók is bőséges és izgalmas variációkból válogathatnak. A szervírozás tekintetében a hagyományos, tányérszervizes felszolgálás mellett, ültetett svédasztalos vacsora és kombinált szervírozású vacsora lehetősége is adott.
A menühöz tartozó extra elem a Kúriában valóságos díszletként is funkcionál: a csodálatos fánkfal, az exkluzív gyümölcssziget, a mennyei édességeket felvonultató candy bár, a tündéri retro fagyiskocsi és a látványos koktélsziget nem csak finom falatokkal és mennyei italokkal szolgálnak, de valós látványelemként is vonzzák a vendégeket.
Esküvői helyszín és szálláshely
A Le Til Kúria praktikuma, hogy az érkezés pillanatától minden fontos momentumot egyetlen helyszínen élhettek meg. A lakosztály otthont ad a készülődés meghitt pillanatainak, a mesébe illő, elegáns termek, karöltve a gyönyörűen ápolt parkkal az esküvői fotózás tökéletes helyszínei lesznek, a kültéri kápolna egy örökké emlékezetes, álomszép szertartással vár rátok, a bálterem a fergeteges, hajnalig tartó buli emlékét őrzi majd, míg az exkluzív szobák rendre a menyegző utáni békés pihenést szolgálják.
A 2020 nyarára elkészült, egyedülálló hangulatú boutiquerooms szobák tovább gazdagítják a Kúria semmihez sem fogható belső varázsát. Kibővült hálótermeiknek és szintén a helyszínen található vendégházaknak köszönhetően immár 40 fő elszállásolására alkalmas esküvői helyszínként várják a párokat és vendégeiket.
Kreatív fotózás a Le Til Kúria birtokán
A Le Til Kúria sokoldalú birtokától keresve sem találhatnátok jobb helyszínt a kreatív esküvői fotózáshoz. A barokk eleganciával libbenő hófehér függönyök ölelte játékos termek, a kastély épülete előtt magasodó monumentális oszlopok és a luxust idéző, mediterrán hangulatú medence égkék vize mind izgalmas kreatív esküvői sorozatok lehetőségét rejtik.
Az ifjú házasok számára ráadásul lehetőség nyílik, hogy egy, az esküvő napjától eltérő napon térítésmentesen készítsék el fotó-és videó felvételeiket, mely utóbbi kizárólag a Le Til esküvők exkluzív privilégiuma.
És ha ez még nem lenne elég: a Kúria csapata az esküvőtökhöz kapcsolódó események megálmodásában és lebonyolításában is segítségetekre lesz, legyen szó a jegyesfotózás megvalósításáról vagy a legény- és lánybúcsúk szervezéséről.
Le Til Kúria
letilkuria.hu
facebook.com/letilkuria
instagram.com/letilkuria
info@letilkuria.hu
+36 20 262-1111
A Le Til Kúria épülete a téli Jégvarázs tematikájú esküvőknek is kedvez. Nézd meg Szabina és János nagy napját!
Címkék Biri esküvői helyszín esküvői menü helyszín kreatív fotózás kreatív fotózási helyszín Le Til Kúria Szabolcs-Szatmár-Bereg megye
Álomesküvő a Zala Springs Golf Resort-ban – Mondd ki még idén nyáron a boldogító igent!

References: Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria

 Kúria 
 Kúria